Corsaren, 1841-04-02
"Corfarens" sidste Beslaglæggelser. Syng o Musa! om hans, Hr. Reiersens, voldsomme Vrede, Den, som to Gange nysCorsaren" tog i Beslag, Og til vort Cancelli, det høie, kongelig danske Sendte dens bedste Artikler, til Dom, til Straf og til Død. Dog nei, o Musal syng ikke, for saa bliver han ogsaa vred paa Dig og lægger ogsaa Dig under Beslag. Vi ville hellere selv fortælle, thi vi ere nu vante til Touren. Efterat vi paa forskjellige Maader havde søgt at indsmigre os hos Hr. Reiersen og navnlig i Nr. 20 ved at fortælle, at Friheden var solgt, troede vi at kunne gjøre Regning paa et fast og stadigt Venskab. fra hans Side og vovede derfor i Nr. 21 at levere en lille Beretning om Johannes Hage i hans formodede nuværende Opholdsted: Himmerg. Men det var, som vi fik at see, at gribe Hr. Reiersen paa hans ømmeste Sted; thi Intet kunde være ham mere afskyeligt end den Tanke, at han, som formodentlig selv smigrer sig med at komme i Himmerig, der skulde træffe Johannes Hage - han lagde altsaa Artiklen under Beslag. Men, da han tillige beslaglagde en uskyldig Artikel om Kammerjunker Carlsens Udnævnelse til Hofjægermester, da bleve ogsaa vi vrede og fortalte ham i Nr. 22, at han lignede en Maar, hvilket vi beviste paa følgende Maade: En Maar udsøger sig de fedeste Gjæs - Justitsraad Reiersen beslaglægger de bedste Artikler. Hine Gjæs vælger Maaren sig ikke for at gjøre dem Godt, men for at dræbe dem - hine Artikler vælger Justitsraad Reiersen ikke for at hædre dem eller for at benytte dem i et ædelt Øiemed; men han indsender dem til Cancelliet. Naar Maaren i sin Rovgjærrighed har besluttet at anfalde en Gaasesti, da udfører den haardnakket sit Forehavende, og, træffer den ikke fede Gjæs, saa lader den sig nøie med magre - Naar Justitsraad Reiersen i sit onde Humeur har besluttet at beslaglægge et Blad, saa udfører han haardnakket sin Beslutning, og, træffer han ikke gode og skarpe Artikler deri, saa lader han sig nøie med mindre gode og uskyldige. Men saa blev han igjen vred og beslaglagde en Artikel om - tænk blot! - om Jesu Bjergprædiken. Men saa bleve ogsaa vi igjen vrede og fortælle ham nu herved, at vi for Gud og Verden gjøre ham ansvarlig for den Tort, Skade, Credit- og Tidsspilde, som hans Beslaglæggelser foraarsage os. Vi lægge dette Ansvar paa hans Hoved, og hver ny Beslaglæggelse skal forøge Byrden deraf, indtil han ifører sig et nyt Menneske og bliver skikkelig og lader os være i Fred. Amen! Dette til Hr. Reiersen. Hvad nu angaaer det Høikongelige Danske Cancelli, da indskrænke vi os til at bemærke, at det altid skynder sig stærkt med at annoncere Actioner imod os, (saaledes er Actionsordren imod "Corsaren" af 26de Marts udstedt allerede den 2de f. M.), hvorimod det lader hengaae flere Dage, før det iværksætter lignende Ting imod andre Blade. Det er ligesom om Cancelliet frygtede, at vi forinden skulde løbe bort. Men det behover Cancelliet ikke at være bange for: Vi ville hellere see Andre gaae bort end selv gaae. C. St. For at følge den Skik, som Tilfældet i den sidste Tid har indført i Redactionen, at nemlig Præsidenten fratræder ved en Beslaglæggelse, har den forrige Præsident resigneret og er bleven efterfulgt af V. Petersen. Gid hans Præsident-Liv maa blive længere end hans Formands, Hr. Fjeldsteds; thi denne præsiderede kun ved eet Nummer, og det kom ikke ud.